CELEX: 52017PC0271
Language: hu
Date: 2017-05-30
Title: Javaslat AZ EURÓPAI PARLAMENT ÉS A TANÁCS HATÁROZATA a Rugalmassági Eszköznek a migráció, a menekültáradat és a biztonsági fenyegetések jelenlegi kihívásainak kezelésére szolgáló azonnali költségvetési intézkedések finanszírozása céljából történő igénybevételéről

EURÓPAI BIZOTTSÁG
            Brüsszel, 2017.5.30.
            COM(2017) 271 final
            Javaslat
            AZ EURÓPAI PARLAMENT ÉS A TANÁCS HATÁROZATA
            a Rugalmassági Eszköznek a migráció, a menekültáradat és a biztonsági fenyegetések jelenlegi kihívásainak kezelésére szolgáló azonnali költségvetési intézkedések finanszírozása céljából történő igénybevételéről
            
               
         
         
            
               INDOKOLÁS
            
            
               A 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  1
                lehetővé teszi a Rugalmassági Eszköz igénybevételét olyan pontosan meghatározott kiadások fedezésére, amelyeket a többéves pénzügyi keret egy vagy több fejezetének felső határán belül nem lehetne finanszírozni. A Bizottság javasolta az 1311/2013/EU, Euratom tanácsi rendelet módosítását
                  2
               . A Tanács által módosított javaslatról széles körű politikai megállapodásra jutottak a Tanácsban, és az Európai Parlament is egyetértését adta
                  3
               . A Tanács várhatóan a 2018. évi költségvetési tervezet előterjesztését követően röviddel el fogja fogadni a félidős felülvizsgálatra vonatkozó csomagot. Ezért megfelelőnek tűnik, hogy a 2018. évi költségvetési tervezet és az ezen igénybevételről szóló határozatra vonatkozó javaslat együttesen kerüljön előterjesztésre, az 1311/2013/EU, Euratom tanácsi rendelet várható módosításait is figyelembe véve. Mindazonáltal amennyiben a többéves pénzügyi keretről szóló rendelet felülvizsgálatának hivatalos elfogadása tovább csúszik, úgy ez a javaslat módosításra kerül, hogy betartsa a 2018-ra vonatkozó költségvetés elfogadásakor hatályos többéves pénzügyi keretről szóló rendelet rendelkezéseit.
            
            
               Az 1311/2013/EU, Euratom tanácsi rendelet 11. cikke és az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  4
                12. pontja értelmében, az előirányzatok átcsoportosítására vonatkozó valamennyi lehetőség megvizsgálását és a Biztonság és uniós polgárság elnevezésű 3. kiadási fejezet rendelkezésre álló mozgásterének kimerítését követően, a Bizottság javasolja a Rugalmassági Eszköz igénybevételét 2018-ban 817,1 millió EUR összegben.
            
            
               A többéves pénzügyi keretről szóló rendelet felülvizsgálatát követően a Rugalmassági Eszköz rendelkezésre állása az alábbiak szerint alakul: évente (2011-es árakon) 600 millió EUR (folyó árakon 689 millió EUR) áll rendelkezésre, amelyet növelnek az Európai Unió Szolidaritási Alapjából és az Európai Globalizációs Alkalmazkodási Alapból származó megszűnt összegek (a 2016 végén megszűnt összeg 646 millió EUR volt). Figyelembe véve a 2017-es éves összeg egy allokálatlan, 2011-es árakon 129 millió EUR-s (folyó árakon 146 millió EUR-s) részét, amely az éves összeg 471 millió EUR-ról 600 millió EUR-ra való emelkedésének felel meg, a Rugalmassági Eszköz teljes rendelkezésre állása 1 481 millió EUR.
            
            
               Ez az igénybevétel 817,1 millió EUR összegre vonatkozik a többéves pénzügyi keret 3. fejezetének felső határa felett, és arra szolgál, hogy finanszírozza a migráció, a menekültáradat és a biztonsági fenyegetések kihívásainak kezelésére irányuló intézkedések támogatását.
            
            
               Amennyiben a többéves pénzügyi keretről szóló rendelet felülvizsgálatának hivatalos elfogadása tovább csúszik, úgy ez a javaslat az alábbiak szerint módosulhat: az igénybe vett összeg 541 millió EUR-ra csökkenne, és a Bizottság a rendkívüli tartalék igénybevételére irányuló javaslatot terjesztene elő a migrációval és a biztonsággal kapcsolatos kiadások finanszírozásához szükséges fennmaradó összegeknek a 3. fejezet felső határa feletti finanszírozása érdekében (276,1 millió EUR, amelynek ellentételezésére ugyanazon évben kerülhet sor a 2. fejezetben).
            
            
               A Rugalmassági Eszköz javasolt igénybevételének megfelelő – és az alábbi táblázatban bemutatott – indikatív kifizetési előirányzatokat az előfinanszírozásra, az előfinanszírozás elszámolására, valamint a különböző típusú finanszírozandó intézkedések egyenlegkifizetésére vonatkozó szabályok alapján számították ki:
            
            
               (millió EUR, folyó árakon)
            
            
                     
                        Év
                     
                  
                  
                     
                        A Rugalmassági Eszköznek a menekültügyi válság 2018. évi kezelése céljából történő igénybevételével kapcsolatos kifizetési előirányzatok
                     
                  
               
                     
                        2018
                     
                  
                  
                     
                        452,9
                     
                  
               
                     
                        2019
                     
                  
                  
                     
                        207,6
                     
                  
               
                     
                        2020
                     
                  
                  
                     
                        123,3
                     
                  
               
                     
                        2021
                     
                  
                  
                     
                        33,3
                     
                  
               
                     
                        Összesen
                     
                  
                  
                     
                        817,1
                     
                  
               
               Javaslat
            
            
               AZ EURÓPAI PARLAMENT ÉS A TANÁCS HATÁROZATA
            
            
               a Rugalmassági Eszköznek a migráció, a menekültáradat és a biztonsági fenyegetések jelenlegi kihívásainak kezelésére szolgáló azonnali költségvetési intézkedések finanszírozása céljából történő igénybevételéről
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre,
            
            
               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  5
                és különösen annak 12. pontjára,
            
            
               tekintettel az Európai Bizottság javaslatára,
            
            
               mivel: 
            
            
               (1)A Rugalmassági Eszköz arra szolgál, hogy az adott pénzügyi évben fedezze azon pontosan meghatározott kiadásokat, amelyeket egy vagy több más fejezet felső határán belül nem lehetne finanszírozni.
            
            
               (2)Az 1311/2013/EU, Euratom tanácsi rendelet
                  6
                11. cikkének értelmében a Rugalmassági Eszköz céljára rendelkezésre álló éves összeg felső határa (2011-es árakon) 600 000 000 EUR.
            
         
         
            
               (3)A migráció, a menekültáradat és a biztonsági fenyegetések jelenlegi kihívásainak kezelése érdekében jelentős további összegeket kell igénybe venni sürgősen ezen intézkedések finanszírozása céljából.
            
            
               (4)Miután a Bizottság megvizsgálta a 3. fejezet (Biztonság és uniós polgárság) kiadási felső határán belül az előirányzatok átcsoportosításának valamennyi lehetőségét, igénybe kell venni a Rugalmassági Eszközt annak érdekében, hogy a migráció, a menekültügy és a biztonság területén való intézkedések finanszírozására az Unió 2018-as pénzügyi évre vonatkozó általános költségvetésében rendelkezésre álló finanszírozást a 3. fejezet felső határán felül 817 056 198 EUR-val ki lehessen egészíteni. Az 1331/2013/EU, Euratom rendelet 11. cikkének (1) bekezdésével összhangban ez az összeg magában foglalja az Európai Unió Szolidaritási Alapja és az Európai Globalizációs Alkalmazkodási Alap korábbi években megszűnt összegeit.
            
            
               (5)A várható kifizetési profil alapján a Rugalmassági Eszköz igénybevételének megfelelő kifizetési előirányzatokat több pénzügyi évre kell elosztani,
            
            
               ELFOGADTA EZT A HATÁROZATOT:
            
            
               1. cikk
            
            
               (1)Az Unió 2018-as pénzügyi évre vonatkozó általános költségvetésének keretein belül a Rugalmassági Eszközből 817 056 198 EUR összeg igénybevételére kerül sor kötelezettségvállalási előirányzatok formájában a 3. fejezetben (Biztonság és uniós polgárság).
            
            
               Az első albekezdésben említett összeget a migráció, a menekültáradat és a biztonsági fenyegetések jelenlegi kihívásainak kezelésére szolgáló intézkedések finanszírozásának céljára kell felhasználni.
            
            
               (2)A Rugalmassági Eszköz (1) bekezdés szerinti igénybevételének megfelelő kifizetési előirányzatok összegének megoszlása a következő:
            
            
               a)452 952 126 EUR 2018-ban;
            
            
               b)207 556 299 EUR 2019-ben;
            
            
               c)123 308 626 EUR 2020-ban;
            
            
               d)33 339 147 EUR 2021-ben.
            
            
               A kifizetési előirányzatok első albekezdésben említett egyedi összegei azonban minden egyes pénzügyi év vonatkozásában kiigazíthatók, amelyet az éves költségvetési eljárásnak megfelelően kell engedélyezni.
            
            
               2. cikk
            
            
               Ez a határozat az Európai Unió Hivatalos Lapjában való kihirdetését követő huszadik napon lép hatályba.
            
            
            
               Kelt Brüsszelben, 
            
            
               
                  Az Európai Parlament részéről
                        A Tanács részéről
               
               
                  az elnök
                        az elnök
               
            
         
         
            
                  
                     (1)
                  HL L 347., 2013.12.20., 884. o.
               
               
                  
                     (2)
                  COM(2016) 604, 2016.9.14.
               
               
                  
                     (3)
                  P8_TA(2017)0111, 2017.4.5.
               
               
                  
                     (4)
                  HL C 373., 2013.12.20., 1. o.
               
               
                  
                     (5)
                  HL C 373., 2013.12.20., 1. o.
               
               
                  
                     (6)
                  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).